




SKRAĆENI ZAPISNIK
s 5. sjednice Općinskog vijeća Općine Motovun-Montona
održane 20. veljače 2026. godine

Sjednica je održana u vijećnici Općine Motovun-Montona, Trg Andree Antica 1.
Sjednica je započeta u 18:00 sati.

Sjednicu vodi: Elvis Linardon, predsjednik općinskog vijeća.
Zapisnik vodi: Nenad Šćulac, pročelnik Jedinstvenog upravnog odjela.

Prisutni članovi Općinskog vijeća: Stefano Bertoša Danijel Bon, Maja Drndić, Klaudio Ivašić, Elvis Linardon, Patrick Pilat i Manuela Rabak.

Odsutni članovi Općinskog vijeća: nema

Ostali prisutni: Tomislav Pahović, Leo Sirotić i Lucija Gasparini.

	Predsjednik vijeća pozdravlja sve prisutne i predlaže sljedeći dnevni red:

DNEVNI RED

1. Razmatranje i usvajanje skraćenog zapisnika s 4. sjednice Općinskog vijeća Općine Motovun-Montona održane 23. prosinca 2025. godine.

2. Razmatranje prijedloga i donošenje Odluke o ustrojstvu Jedinstvenog upravnog odjela Općine Motovun-Montona.

3. Razmatranje prijedloga i donošenje Odluke o socijalnoj skrbi.

4. Razmatranje prijedloga i donošenje Odluke o potporama za djecu, obitelji i ranjive skupine na području Općine Motovun-Montona u svrhu poticanja demografske revitalizacije.

5. Razmatranje prijedloga i donošenje Odluke o kriterijima za određivanje visine zakupnine za poslovne prostore u vlasništvu Općine Motovun-Montona.

6. Razmatranje prijedloga i donošenje Odluke o potpisivanju Povelje o bratimljenju između Općine Motovun-Montona, Republika Hrvatska i Comune di Menconico, Talijanska Republika.

7. Razmatranje prijedloga i donošenje Odluke o davanju suglasnosti za zaduženje društva Motovun Park d.o.o. Motovun.

8. Razmatranje prijedloga i donošenje Odluke o izradi IV. izmjena i dopuna Prostornog plana uređenja Općine Motovun-Montona.

9. Razmatranje prijedloga i donošenje Analize stanja sustava civilne zaštite na području Općine Motovun-Montona za 2025. godinu.

10. Razmatranje prijedloga i donošenje Programa raspodjele sredstava spomeničke rente za 2025. godinu.

11. Razmatranje prijedloga i donošenje Odluke o davanju na upravljanje i korištenje nekretnine u Kaldiru, Kaldir 1a označenoj kao k.č. 2983 k.o. Kaldir, Dječjem vrtiću Olga Ban Pazin.

12. Vijećnička pitanja.

Predloženi dnevni red se jednoglasno prihvaća.


TOČKA 1.
Razmatranje i usvajanje skraćenog zapisnika s 4. sjednice Općinskog vijeća Općine Motovun-Montona održane 23. prosinca 2025. godine.

	Nema rasprave te se jednoglasno donosi

ZAKLJUČAK

Usvaja se skraćeni zapisnik s 4. sjednice Općinskog vijeća Općine Motovun-Montona održane 23. prosinca 2025. godine.


[bookmark: _Hlk213412200]TOČKA 2.
Razmatranje prijedloga i donošenje Odluke o ustrojstvu Jedinstvenog upravnog odjela Općine Motovun-Montona.

Nenad Šćulac obrazlaže. Predsjednik vijeća otvara raspravu.
	Nema rasprave te se jednoglasno donosi

ZAKLJUČAK

	Donosi se Odluka o ustrojstvu Jedinstvenog upravnog odjela Općine Motovun-Montona.


TOČKA 3.
Razmatranje prijedloga i donošenje Odluke o socijalnoj skrbi.

Nenad Šćulac obrazlaže. Predsjednik vijeća otvara raspravu.
	Nema rasprave te se jednoglasno donosi

ZAKLJUČAK

	Donosi se Odluka o socijalnoj skrbi.


TOČKA 4.
Razmatranje prijedloga i donošenje Odluke o potporama za djecu, obitelji i ranjive skupine na području Općine Motovun-Montona u svrhu poticanja demografske revitalizacije.

Nenad Šćulac obrazlaže. Predsjednik vijeća otvara raspravu.
Nema rasprave te se jednoglasno donosi

ZAKLJUČAK

Donosi se Odluka o potporama za djecu, obitelji i ranjive skupine na području Općine Motovun-Montona u svrhu poticanja demografske revitalizacije.


TOČKA 5.
Razmatranje prijedloga i donošenje Odluke o kriterijima za određivanje visine zakupnine za poslovne prostore u vlasništvu Općine Motovun-Montona.

Nenad Šćulac obrazlaže. Predsjednik vijeća otvara raspravu.
Nema rasprave, jednoglasno se donosi

ZAKLJUČAK

Donosi se Odluka o kriterijima za određivanje visine zakupnine za poslovne prostore u vlasništvu Općine Motovun-Montona.


TOČKA 6.
Razmatranje prijedloga i donošenje Odluke o potpisivanju Povelje o bratimljenju između Općine Motovun-Montona, Republika Hrvatska i Comune di Menconico, Talijanska Republika.

Nenad Šćulac obrazlaže. Predsjednik vijeća otvara raspravu. 
Nema rasprave, jednoglasno se donosi
 
ZAKLJUČAK

Donosi se Odluka o potpisivanju Povelje o bratimljenju između Općine Motovun-Montona, Republika Hrvatska i Comune di Menconico, Talijanska Republika.


TOČKA 7.
Razmatranje prijedloga i donošenje Odluke o davanju suglasnosti za zaduženje društva Motovun Park d.o.o. Motovun.

Leo Sirotić obrazlaže. Predsjednik vijeća otvara raspravu.
Nema rasprave, jednoglasno se donosi
 
ZAKLJUČAK

Donosi se Odluka o davanju suglasnosti za zaduženje društva Motovun Park d.o.o. Motovun.


TOČKA 8.
Razmatranje prijedloga i donošenje Odluke o izradi IV. izmjena i dopuna Prostornog plana uređenja Općine Motovun-Montona.

Nenad Šćulac obrazlaže. Predsjednik vijeća otvara raspravu. 
Nema rasprave, jednoglasno se donosi
 
ZAKLJUČAK

Donosi se Odluka o izradi IV. izmjena i dopuna Prostornog plana uređenja Općine Motovun-Montona.


TOČKA 9.
Razmatranje prijedloga i donošenje Analize stanja sustava civilne zaštite na području Općine Motovun-Montona za 2025. godinu.

Nenad Šćulac obrazlaže. Predsjednik vijeća otvara raspravu.
Nema rasprave, jednoglasno se donosi
 
ZAKLJUČAK

Donosi se Analiza stanja sustava civilne zaštite na području Općine Motovun-Montona za 2025. godinu.


TOČKA 10.
Razmatranje prijedloga i donošenje Programa raspodjele sredstava spomeničke rente za 2025. godinu.

Nenad Šćulac obrazlaže. Predsjednik vijeća otvara raspravu.
Nema rasprave, jednoglasno se donosi
 
ZAKLJUČAK

Donosi se Program raspodjele sredstava spomeničke rente za 2025. godinu.


TOČKA 11.
Razmatranje prijedloga i donošenje Odluke o davanju na upravljanje i korištenje nekretnine u Kaldiru, Kaldir 1a označenoj kao k.č. 2983 k.o. Kaldir, Dječjem vrtiću Olga Ban Pazin.

Nenad Šćulac obrazlaže. Predsjednik vijeća otvara raspravu.

Tomislav Pahović je izvijestio vijećnike o događajima koji su prethodili nepotrebnoj, nepravednoj i naprasitoj odluci gradonačelnice Grada Pazina kao osnivača ustanove o zatvaranju zgrade vrtića u Motovunu. U svemu se i ravnateljica dječjeg vrtića postavila jako loše. Unatoč svemu, Općina Motovun-Montona i građani Kaldirštine su zajedničkim naporima omogućili ostvarenje uvjeta u Kaldiru da u ponedjeljak djeca nastave pohađati dječji vrtić u staroj školi u Kaldiru.
Isto tako, naglašava da je ružno da su neki pokušavali politički kapitalizirati ovu nepravednu odluku u medijima napadajući Općinu, kao da je Općina uopće imala pravo donijeti odluku.
Manuela Rabak naglašava da više neće biti takvog vrtića kakvog smo imali.
Klaudio Ivašić navodi da su neki roditelji htjeli pokrenuti peticiju, smatrajući da roditelji nisu imali sve informacije. Smatra da treba sazvati tematsku sjednicu općinskog vijeća na temu dječjeg vrtića, koja će biti javna.
Tomislav Pahović naglašava da nema svrhe za održavanjem sjednica jer smo rješenje pronašli, gradnja nove zgrade predstoji, a u svemu je još uvijek osnivač Grad Pazin, koji samostalno donosi odluke, na koje Općina Motovun-Montona nema nikakav utjecaj na rad dječjeg vrtića na svojem području, a što je nešto o čemu će trebati raspraviti u budućnosti.

Nakon rasprave, jednoglasno se donosi
 
ZAKLJUČAK

Donosi se Odluka o davanju na upravljanje i korištenje nekretnine u Kaldiru, Kaldir 1a označenoj kao k.č. 2983 k.o. Kaldir, Dječjem vrtiću Olga Ban Pazin.


TOČKA 12.
Vijećnička pitanja

Tomislav Pahović i Nenad Šćulac navode tekuće poslove Općine u razdoblju od posljednje sjednice.
Stefano Bertoša pita kad će se izgraditi padel teren.

Prije kraja sjednice se Stefano Bertoša svima zahvalio na suradnji i na zapisnik podnio obavijest da zbog poslovnih obveza stavlja mandat u mirovanje.



	Nakon iscrpljenog dnevnog reda, sjednica završava u 19:45.




ZAPISNIK VODIO 				           PREDSJEDNIK OPĆINSKOG VIJEĆA 
     Nenad Šćulac				                		  Elvis Linardon



